b'\n_START_ARTICLE_\nKonstantin \xc8\x98erban\n_START_SECTION_\nVladanje\n_START_PARAGRAPH_\nMed njegovo vladavino so se leta 1655 uprli sejmeni. Da bi zatrl njihov upor, je sklenil zavezni\xc5\xa1tvo z transilvanskim knezom Jurijem I. R\xc3\xa1k\xc3\xb3czijem in se kasneje vklju\xc4\x8dil v njegove na\xc4\x8drte za osamosvojitev obeh kne\xc5\xbeevin izpod osmanske oblasti._NEWLINE_Lata 1657 ga je Visoka porta odstavila, zato je od\xc5\xa1el k R\xc3\xa1k\xc3\xb3cziju in se na njegovi strani vojskoval s Turki. Skupaj sta pregnala Turke iz Moldavije in \xc5\x9eerban je za nekaj \xc4\x8dasa leta 1659 in 1661 zasedel moldavski prestol v Ia\xc5\x9fiju._NEWLINE_Leta 1656 je ukazal gradnjo metropolitske (zdaj patriarhijske) stolnice v Bukare\xc5\xa1ti, ki se je zgledovala po samostanu Curtea de Arge\xc5\x9f, samo da je bila ve\xc4\x8dja in bolj skromna. Njemu v \xc4\x8dast so cerkev posvetili pravoslavnima svetnikoma Konstantinu in njegovi materi Heleni. Leta 1658 je v mestu zanetil po\xc5\xbear, s katerim je posku\xc5\xa1al prepre\xc4\x8diti svojemu nasprotniku Mihnei III., da bi uporabil nekatere zgradbe.'